השקעה בכסף נחשבת כהשקעה סולידית הדומה במאפייניה להשקעה בזהב. בטווח הקצר ביצועי השוק עשויים בהחלט להשפיע על מחיר הכסף, אשר נוטה להיות תנודתי יותר מזהב (בין היתר בשל מחירו הנמוך יותר). אולם, בטווח הבינוני והארוך מחיר הכסף נוטה לשמור על ערכו ולעלות, והוא בהחלט מצדיק את כינויו ״נכס מקלט״ לאורך השנים, כאשר בדומה לזהב הוא נוטה להישאר יציב בתקופות משבר. כמו בכל השקעה, ישנם סיכונים גם כאשר משקיעים במתכת כסף, אולם באופן יחסי נחשבת ההשקעה בכסף לסולידית ובטוחה. כסף נחשב גם למגן מפני אינפלציה, אשר ״מנתק״ את המשקיע מהמטבע המקומי ומאפשר לו להיות חסין משחיקה בערך המטבע בתקופות אינפלציוניות. בנוסף, כסף עשויות לספק גידור לתיק ההשקעות בשל תנועת הנגד שלו כאשר מתרחש תיקון בשוק, בעיקר בשווקים תנודתיים כמו מניות.